Suchinthana/ta-wikipedia huggingface dataset:
தெபெடு மாவட்டம்

தெபெடு மாவட்டம் (மலாய் மொழி: Daerah Tebedu; ஆங்கிலம்: Tebedu District) என்பது மலேசியா, சரவாக், செரியான் பிரிவில் உள்ள ஒரு மாவட்டம். இந்த மாவட்டத்தின் நிர்வாக மையமாக  தெபெடு நகரம் (Tebedu) விளங்குகிறது. 

இதற்கு முன்னர், தெபெடு மாவட்டம் செரியான் மாவட்டத்தின் கீழ் ஒரு துணை மாவட்டமாக இருந்தது. இந்த மாவட்டத்தின் பெரும்பான்மையான மக்கள் பிடாயூ இனக்குழுவைச் சேர்ந்தவர்கள்.

பொது
தெபெடு மாவட்டம் 421 சதுர கிலோமீட்டர் பரப்பளவைக் கொண்டுள்ளது. இந்த மாவட்டம் இந்தோனேசியா-மலேசியா எல்லையின் முதல் பன்னாட்டு நுழைவாயிலாக அமைகிறது. அந்த வகையில் இந்த மாவட்டம் மேற்கு கலிமந்தனில் உள்ள பொந்தியானாக் நகரத்தையும் சரவாக்கில் உள்ள கூச்சிங் நகரத்தையும் இணைக்கிறது.

இந்த மாவட்டத்தின் எல்லையில் உள்ள இந்தோனேசிய நகரம் எந்திகோங் ஆகும்.அத்துடன் தெபெடு குடிவரவு வளாகம், இரு நாடுகளுக்கும் இடையிலான எல்லையில் கட்டப்பட்டது.

1991-இல், 57,000-க்கும் மேற்பட்ட இந்தோனேசியர்கள் மேற்கு கலிமந்தான் மற்றும் தெபெடு மாவட்டத்திற்கு இடையே அமைந்துள்ள குடியேற்ற மையத்தைப் பயன்படுத்தி, எந்திகோங் வழியாக மலேசியாவிற்குள் நுழைந்தனர்.

மேற்கோள்கள்

மேலும் காண்க 
 செரியான் பிரிவு
 கூச்சிங் பிரிவு

வெளி இணைப்புகள்

 Pentadbiran Bahagian Serian.

சரவாக்
சரவாக் மாவட்டங்கள்
நீதிபதி (1983 திரைப்படம்)

நீதிபதி (Neethibathi) என்பது 1983 ஆம் ஆண்டு வெளியான இந்தியத் தமிழ் சட்ட நாடகத் திரைப்படமாகும்.  ஆர். கிருஷ்ணமூர்த்தி இயக்கிய இப்படத்தை  சுரேஷ் பாலாஜி தயாரித்தார். இதில் சிவாஜி கணேசன், கே. ஆர். விஜயா ஆகியோர் முதன்மைப் பாத்திரங்களில் நடித்தனர். இது 1982 ஆண்டு வெளியான நீதிபதி சவுத்ரி என்ற தெலுங்கு படத்தின் மறுஆக்கம் ஆகும். நீதிபதி 1983 சனவரி 26 அன்று வெளியானது.

கதைச்சுருக்கம் 
ராஜசேகர் திறமையான வழக்கறிஞர். அவருக்கு ராதா என்ற மனைவியும்,  காவல் ஆய்வாளராக உள்ள சங்கர் என்ற மகனும், வாய்பேச முடியாத கீதா என்ற மகளும் உள்ளனர். ராஜசேகரின் தொழில் போட்டியாளராக சட்டநாதன் உள்ளார். வைரக் கடத்தல் கும்பலின் தலைவரான காளிதாசுக்கு ஆலோசனையும் வழிகாட்டுதலும் வழங்குபவராக அவர் உள்ளார். ராஜசேகர் முன்பு காளிதாசின் சகோதரர் ரஞ்சித்தை அவரது குற்றங்களுக்காக  மரண தண்டனை வாங்கித் தரக் கடுமையாக வாதிடுகிறார், இது அவர்களுக்கு இடையே பகையை  உருவாக்கியது.  சட்டநாதனை மீறி  ராஜசேகர் நீதிபதியாக நியமிக்கப்படுகிறார். ஒரு நீதிபதியாக, ராஜசேகர் காளிதாஸின் மற்றொரு சகோதரனான ஜெகனுக்கு ஆயுள் தண்டனை விதிக்கிறார். இந்த நிகழ்வு சட்டநாதனும்  காளிதாசும் சேர்ந்து  ராஜசேகரை வீழ்த்த திட்டமிட காரணமாகிறது.

தியாகு ஒரு இயந்திரப் பழுது நீக்குநரும், மகிழுந்து பந்தய வீரரும் ஆவார். அவர் சிறையில் உள்ள  தன் தாயார் ஜானகிக்காக ஒரு பெரிய வீட்டைக் கட்டுவதில் தீவிரமாக  இருக்கிறார். தியாகுவின் குழந்தைப் பருவத்தில் அவரைக் காக்கமுயன்று  செய்த கொலை பழியை ஜானகி ஏற்கிறார். காளிதாஸ் தப்பிச் செல்ல ஏதுவாக வாகனங்களை ஓட்டும் பணியை தியாகு செய்யத் தொடங்குகிறார். தியாகு சட்டநாதனின் மகளான தேவியைக் காதலிக்கிறார். தியாகுவின் குற்றச் செயல்களை தேவி அறிந்ததும், குற்றச் செயல்களை விட்டுவிட்டு புதிய வாழ்கையைத் தொடங்கும்படி அனை வற்புருத்துகிறாள். ஒரு கட்டத்தில் தன் தாய் ஜானகியைக் கைவிட்டுச் சென்ற தன் தந்தை ராஜசேகரே என்பதை தியாகு அறிகிறான். அதை அறிந்த பிறகு அவன் மிகுந்த சினம் கொள்கிறான். மேலும் அவன் ராஜசேகரை அழிக்க காளிதாஸ், சட்டநாதன் ஆகியோருடன் இணைகிறான். இவர்கள் கீதாவின் கணவரை அவளிடமிருந்து பிரிக்கவும், சங்கரை பொய்யான குற்றச்சாட்டில் கைது செய்யவைக்கவும் சதி செய்கின்றனர். இதற்கிடையில், ஜானகி சிறையில் இருந்து விடுவிக்கப்படுகிறார். மேலும் ராஜசேகர் தனக்கு எதிரான சதிகளைப் பற்றி அறிந்து கொள்கிறார். அவர் இப்போது தனது குடும்பத்தைப் பற்றி மறைந்துள்ள உண்மைகளை வெளிக்கொண்டுவந்து,  தன் எதிரிகளை எப்படி வெல்கிறார் என்பதே மீதிக் கதையாகும்.

நடிகர்கள்

இசை 
இப்படத்திற்கு  கங்கை அமரன் இசையமைத்தார்.

வரவேற்பு 
ஆனந்த விகடன் எழுதிய விமர்சனத்தில் சிவாஜி கணேசனின் பார்க்த்து, ரசிக்க முடியாத  இன்னொரு  படம் என்று குறிப்பிட்டபட்டது. கல்கியின் திரைஞானம் எழுதிய விமர்சனத்தில் சிவாஜி கணேசனின் நடிப்பைப் பாராட்டினார், ஆனால் நடிகர்களின் பட்டியல் பளிச்சென்று இருக்கும் அளவுக்கு படம் அவ்வளவு பளிச்சென்று இல்லை என்றார்.

மேற்கோள்கள் 

இந்தியத் தமிழ்த் திரைப்படங்கள்
1983 தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
கே. ஆர். விஜயா நடித்த திரைப்படங்கள்
சுஜாதா நடித்த திரைப்படங்கள்
வி. கே. ராமசாமி நடித்த திரைப்படங்கள்
மனோரமா நடித்த திரைப்படங்கள்
ராதிகா நடித்த திரைப்படங்கள்
பிரபு நடித்த திரைப்படங்கள்
விஜயகுமார் நடித்த திரைப்படங்கள்
பூர்ணம் விஸ்வநாதன் நடித்த திரைப்படங்கள்
சில்க் ஸ்மிதா நடித்த திரைப்படங்கள்
ஆசம்கர் மக்களவைத் தொகுதி

ஆசம்கர் மக்களவைத் தொகுதி (Azamgarh Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, ஆசம்கர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள் 

^ இடைத் தேர்தல்

முடிவுகள்

2024 பொதுத் தேர்தல்

மேலும் காண்க 

 ஆசம்கர் மாவட்டம்
 மக்களவை தொகுதிகளின் பட்டியல்

வெளி இணைப்புகள் 

 அசாம்கர் லோக்சபா தொகுதி தேர்தல் 2019 முடிவுகள்
 1971 முதல் 2014 வரை ஆசம்கர் மக்களவை முடிவுகள்

மேற்கோள்கள் 

உத்தரப் பிரதேச மக்களவைத் தொகுதிகள்
தெபெடு

தெபெடு (மலாய் மொழி: Bandar Tebedu; ஆங்கிலம்: Tebedu Town) என்பது மலேசியா, சரவாக், செரியான் பிரிவில் உள்ள ஒரு நகரம். இந்த நகரம் தெபெடு மாவட்டத்தின் நிர்வாக மையமாக விளங்குகிறது. சரவாக் மாநிலத் தலைநகர் கூச்சிங்கிற்கு தெற்கே 63.2 கிலோமீட்டர் (39 மைல்) தொலைவில் உள்ளது.

தெபெடு நகரம் இந்தோனேசியா-மலேசியா எல்லையின் பன்னாட்டு நுழைவாயிலாக அமைகிறது. இந்த நகரம் மேற்கு கலிமந்தனில் உள்ள பொந்தியானாக் நகரத்தையும் சரவாக்கில் உள்ள கூச்சிங் நகரத்தையும் இணைக்கிறது.

பொது

தெபெடு நகரத்தின் எல்லையில் இந்தோனேசிய நகரமான எந்திகோங் உள்ளது. நகரத்தில் வசிப்பவர்களில் பெரும்பாலோர் பிடாயூ பழங்குடியின மக்கள். சிறுபான்மை சீனர்கள் சில்லறை விற்பனையில் ஈடுபட்டு உள்ளனர். 

சரவாக்கின் நிலவழி ஏற்றுமதி வர்த்தகம், பெரும்பாலும் புரூணையின் எல்லை நகரமான சுங்கை தூஜோ வழியாகவும் அல்லது தெபெடு நகரத்தின் வழியாகவும் நடைபெறுகிறது.

மேற்கோள்கள்

மேலும் காண்க 
 செரியான் பிரிவு
 தெபெடு மாவட்டம்

வெளி இணைப்புகள்

 Pentadbiran Bahagian Serian.

சரவாக்
சரவாக் நகரங்கள்
மலேசிய நகரங்கள்‎
லூக் (நாய்)

லூக் (Luke) என்பது அமெரிக்க பிட் புல் டெரியர் இனத்தைச் சேர்ந்த நாயாகும். இது 1914 மற்றும் 1920க்கு இடையில் அமெரிக்க நகைச்சுவை ஊமைத் திரைப்படங்களில் தொடர்ச்சியான கதாபாத்திரமாக நடித்தது. லூக் தி பிட்புல் என்ற பெயரிலும் இந்நாய் அறியப்பட்டது. 

இந்நாய் நடிகை மிண்டா டர்பி மற்றும் அவரது கணவரும், நகைச்சுவை நடிகரும் இயக்குநருமான ரோஸ்கோ “பாட்”டி அர்பக்கிள் ஆகியோரின் செல்லப்பிராணியாகவும் இருந்தது.

ஆறு ஆண்டுகளாக லூக் திரைப்பட பார்வையாளர்களிடையே பரவலான புகழைப் பெற்றது. கீஸ்டோன் ஸ்டுடியோஸ், காமிக் பிலிம் கம்பெனி மற்றும் ஜோசப் எம். ஷெங்க் புரொடக்ஷன்ஸ் ஆகியவற்றின் குறும்படங்களில் இந்நாய் தோன்றியுள்ளது. இந்த நாய் அர்பக்கிள் மற்றும் டர்பி ஆகியோருடன் மட்டுமல்லாமல், ஊமைத் திரைப்பட நடிகர்கள் மாபெல் நார்மன்ட், பஸ்டர் கீடன், அல் செயின்ட் ஜான், மோலி மலோன், ஜோ ராபர்ட்ஸ், பெட்டி காம்ப்சன் மற்றும் எட்கர் கென்னடி உள்ளிட்ட பிற நட்சத்திரங்களுடனும் திரையில் தோன்றியது.

லூக் தனது இனத்தின் சராசரி ஆயுட்காலம் படி, 1926-இல் லாஸ் ஏஞ்சல்ஸில் தனது 13 வயதில் இறந்தது.

குறிப்புகள்

மேற்கோள்கள்

வெளி இணைப்புகள் 

 

நாய் இனங்கள்
நாய்கள்
செரியான் மக்களவைத் தொகுதி

செரியான் மக்களவைத் தொகுதி (மலாய்: Kawasan Persekutuan Serian; ஆங்கிலம்: Serian Federal Constituency; சீனம்: 西连联邦选区) என்பது மலேசியா, சரவாக், செரியான் பிரிவில்; செரியான் மாவட்டம்; தெபெடு மாவட்டம்; சிபுரான் மாவட்டம் ஆகிய 3 மாவட்டங்களில் அமைந்துள்ள ஒரு மக்களவைத் தொகுதி (P199) ஆகும்.

செரியான் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து செரியான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

செரியான் பிரிவு

செரியான் பிரிவு (Serian Division) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். 2015 ஏப்ரல் 11-ஆம் தேதி சரவாக், சமரகான் பிரிவில் இருந்து பிரிக்கப்பட்டது. இப்போது தனி பிரிவாகச் செயல்படுகிறது.

1860-ஆம் ஆண்டில் சரவாக் மாநிலத்தில் தொடங்கப்பட்ட இந்த பிரிவு (Division) முறை இன்றும் நீடிக்கிறது. முன்பு சரவாக்கில் ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும்.

செரியான் நகரம்

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் செரியான் பிரிவு அமைந்துள்ளது. மக்கள் தொகையில் 65% பிடாயூ பழங்குடி பூர்வீக மக்கள். மற்ற முக்கிய இனக்குழுக்கள் இபான், சீனர் மற்றும் மலாய்க்காரர்கள். செரியான் நகரம் அதன் வளமான நிலப் பகுதியுடன்; சாலை மற்றும் நீர் போக்குவரத்துகள் மூலம் நன்கு இணைக்கப்பட்டுள்ளது. 

காடுகளில் கிடைக்கும் அனைத்து வகையான காட்டுப் பொருட்களையும் இங்கு காணலாம். அண்மைய காலமாக, இந்த விளைபொருட்களில் பெரும்பாலானவை இந்தோனேசியாவின் கலிமந்தான் காடுகளில் இருந்து கொண்டு வரப் படுகின்றன. விலையும் குறைவு என அறியப்படுகிறது.

செரியான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 செரியான் மாவட்டம் 
 தெபெடு மாவட்டம் 
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
சிபுரான்

சிபுரான் (மலாய் மொழி: Bandar Siburan; ஆங்கிலம்: Siburan Town) என்பது மலேசியா, சரவாக், செரியான் பிரிவு, சிபுரான் மாவட்டத்தில் உள்ள ஒரு நகரம். அத்துடன் சிபுரான் மாவட்டத்தின் நிர்வாக மையமும் ஆகும்.

இந்த நகரம் மாநிலத் தலைநகர் கூச்சிங்கிற்கு தெற்கே 30 கிலோமீட்டர் (19 மைல்) தொலைவில் அமைந்துள்ளது.

பொது
சிபுரான் நகரம் தற்போது கூச்சிங் மாவட்டத்திற்கும் செரியான் மாவட்டத்திற்கும் இடையில் அமைந்துள்ள ஒரு புறநகர்ப் பகுதி ஆகும்.

சிபுரான் நகரம், செரியான் பிரிவின் கீழ் வருவதற்கு முன்பு, கூச்சிங் பிரிவின் மேற்பார்வையில் இருந்தது. 1980-ஆம் ஆண்டுகளில், சிபுரான் மாவட்டம், கூச்சிங் பிரிவில் ஒரு துணை மாவட்டமாக இருந்தது. 2021-ஆம் ஆண்டில் செரியான் பிரிவில் முழு மாவட்டமாக மாற்றம் கண்டது. 

சிபுரான் நகரத்தில் வசிக்கும் பெரும்பான்மையான மக்கள் பிடாயூ (Bidayuh) இனத்தவர்கள் ஆகும்.

மேற்கோள்கள்

மேலும் காண்க 
 செரியான் பிரிவு
 சிபுரான் மாவட்டம்

வெளி இணைப்புகள்

 Pentadbiran Bahagian Serian.

சரவாக்
சரவாக் நகரங்கள்
மலேசிய நகரங்கள்‎
பத்தாங் சாடோங் மக்களவைத் தொகுதி

பத்தாங் சாடோங் மக்களவைத் தொகுதி (மலாய்: Kawasan Persekutuan Batang Sadong; ஆங்கிலம்: Batang Sadong Federal Constituency; சீனம்: 峇丹沙隆国会议席) என்பது மலேசியா, சரவாக், சமரகான் பிரிவில்; அசா ஜெயா மாவட்டம்; சிமுஞ்சான் மாவட்டம்; கெடோங் மாவட்டம்; செபுயாவ் மாவட்டம்; ஆகிய 4 மாவட்டங்களில் அமைந்துள்ள ஒரு மக்களவைத் தொகுதி (P200) ஆகும்.

பத்தாங் சாடோங் மக்களவைத் தொகுதி 1987-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1990-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1990-ஆம் ஆண்டில் இருந்து பத்தாங் சாடோங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

அசா செயா மாவட்டம்

அசா செயா மாவட்டம் (Asajaya District) என்பது மலேசியா, சரவாக் மாநிலத்தில் சமரகான் பிரிவில் ஒரு மாவட்டமாகும். இந்த மாவட்டத்தின் நிர்வாகத் தலைமையிடம் அசா செயா நகரம். 

சமரகான் மாவட்டம்; அசா ஜெயா மாவட்டம்; சாடோங் ஜெயா துணை மாவட்டம்; ஆகியவை கோத்தா சமரகான் நகராண்மைக் கழகத்தின் (Kota Samarahan Municipal Council) அதிகாரத்தின் கீழ் வருகின்றன.

அசா ஜெயா நகரம்

அசா ஜெயா முன்பு நோனோ (Nono) என்று அழைக்கப்பட்டது. 1970-ஆம் ஆண்டு முதல் கூச்சிங் பிரிவின் கீழ் ஒரு துணை மாவட்டமாக இருந்தது.

1993-ஆம் ஆண்டு முதல், புதிதாக உருவாக்கப்பட்ட சமரகான் பிரிவுக்கு அசா ஜெயா நகரம் மாற்றப்பட்டது. பின்னர் அசா செயா என மறுபெயரிடப்பட்டது. 1999 டிசம்பர் 31-ஆம் தேதி அசா ஜெயா ஒரு மாவட்டமாக தரம் உயர்த்தப்பட்டது.

பத்தாங் சாடோங் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 அசா ஜெயா மாவட்டம் 
 சமரகான் பிரிவு 
 கோத்தா சமரகான்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
பாவன்காடு

பாவன்காடு (Pavangad) என்பது இந்தியாவில் மகாராட்டிராவின் கோலாப்பூர் மாவட்டம் பன்காலா கோட்டைக்குக் கிழக்கே அரை மைல் தொலைவில் உள்ள கோட்டையாகும். பன்காலா கோட்டை ஒரு பள்ளத்தாக்கால் பிரிக்கப்பட்டுள்ளது. கோட்டையின் முக்கிய பாதுகாப்பு பதினைந்து முதல் இருபத்தைந்து அடி உயரமுள்ள வடுக்கள் கொண்ட பாறையாகும். பெரும்பாலான இடங்களில் செயற்கையான ஆழமாக்கல் மூலம் பாறையின் செங்குத்தான தன்மை அதிகரித்துள்ளது. மேலும் இது கோலாப்பூர் கருப்பு கல்லால் கட்டப்பட்ட பதினான்கு அடி உயரமுள்ள ஒரு பாதுகாப்புச் சுவரால் வலுப்படுத்தப்பட்டுள்ளது.

1827ஆம் ஆண்டில், முதலாம் சாகோஜியின் கீழ், பாவன்காடு மற்றும் இதன் அண்டை கோட்டையான பன்காலா பிரித்தானிய ஆட்சியிடம் ஒப்படைக்கப்பட்டது. 1844ஆம் ஆண்டில், நான்காம் சிவாஜி சிறுபான்மை ஆட்சியின் போது, பன்காலா மற்றும் பவன்கட் கிளர்ச்சியாளர்களால் கைப்பற்றப்பட்டது. இவர்கள் சாத்தாரா குடியிருப்பாளரான கர்னல் ஓவன்சு சுற்றுப்பயணத்தில் இருந்தபோது கைப்பற்றி பன்காலாவில் சிறையில் அடைத்தனர். கிளர்ச்சியாளர்களுக்கு எதிராகப் படைத்தலைவன் டெலாமோட்டேவின் கீழ் ஒரு பிரித்தானியப் படை அனுப்பப்பட்டது. 1844 திசம்பர் 1 அன்று பன்காலா கோட்டை சுவர்களை உடைத்துக் கைப்பற்றப்பட்டது. இதன்பிறகு 1844ஆம் ஆண்டில், பாவன்காட்டின் இரண்டு முக்கிய நுழைவாயில்கள் இடிக்கப்பட்டு கோட்டையும் இடிக்கப்பட்டது. கோட்டைப்பகுதி வெறிச்சோடி இருந்தாலும் நல்ல நீர் விநியோகத்தைக் கொண்டுள்ளது.

மேற்கோள்கள் 

மகாராட்டிர கோட்டைகள்
இலாலாராம் பைர்வா

இலாலாராம் பைர்வா  (Lalaram Bairwa) இந்தியாவைச் சேர்ந்த ஓர் அரசியல்வாதி ஆவார். 1972 ஆம் ஆண்டு திசம்பர் மாதம் 18 ஆம் தேதியன்று இவர் பிறந்தார்.  தற்போது 16 ஆவது இராசத்தான் சட்டமன்றத்தில் பில்வாரா, சாகபுரா தொகுதிக்கான சட்டமன்ற உறுப்பினராக பணியாற்றி வருகிறார்.  பாரதிய சனதா கட்சி உறுப்பினராக இராசத்தான் மாநில அரசியலில் இயங்கி வருகிறார்.

தொழில் வாழ்க்கை 
2023 ஆம் ஆண்டு நடைபெற்ற இராத்தான் சட்டப்பேரவைத் தேர்தலைத் தொடர்ந்து, பைர்வா சாகபுரா தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.  இப்போட்டியில்  இவர் இந்திய தேசிய காங்கிரசு கட்சியின் நரேந்திர குமார் ரெகரை 59,298 வாக்குகள் வித்தியாசத்தில் தோற்கடித்தார்.

மேற்கோள்கள் 

1972 பிறப்புகள்
ராஜஸ்தான் நபர்கள்
வாழும் நபர்கள்
இந்திய அரசியல்வாதிகள்
இராசத்தான் சட்டமன்ற உறுப்பினர்கள்
குல்தீப்பு இந்தோரா

குல்தீப்பு  இந்தோரா (Kuldeep Indora) இந்தியாவைச் சேர்ந்த ஓர் அரசியல்வாதியாவார். கங்காநகர் மக்களவை தொகுதியின் மக்களவை உறுப்பினராக உள்ளார்.  இந்திய தேசிய காங்கிரசின் உறுப்பினராக இராசத்தான் மாநில அரசியலில் இயங்குகிறார்.  2024 ஆம் ஆண்டு நடைபெற்ற பொதுத் தேர்தலில், பாரதிய சனதா கட்சியைச் சேர்ந்த பிரியங்கா பாலன் மேக்வாலை 88153 வாக்குகள் வித்தியாசத்தில் இவர் வெற்றிபெற்றார்.

மேலும் காண்க 
 இந்திய தேசிய காங்கிரஸ்
 2024 இந்திய பொதுத் தேர்தல்

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
ராஜஸ்தான் நபர்கள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
இந்திய அரசியல்வாதிகள்
லுபோக் அந்து மக்களவைத் தொகுதி

லுபோக் அந்து மக்களவைத் தொகுதி (மலாய்: Kawasan Persekutuan Lubok Antu; ஆங்கிலம்: Lubok Antu Federal Constituency; சீனம்: 卢布安图联邦选区) என்பது மலேசியா, சரவாக், சமரகான் பிரிவில்; அசா ஜெயா மாவட்டம்; சிமுஞ்சான் மாவட்டம்; கெடோங் மாவட்டம்; செபுயாவ் மாவட்டம்; ஆகிய 4 மாவட்டங்களில் அமைந்துள்ள ஒரு மக்களவைத் தொகுதி (P203) ஆகும்.

லுபோக் அந்து மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து லுபோக் அந்து மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பெத்தோங் மாவட்டம்

பெத்தோங் மாவட்டம் (Betong District) என்பது மலேசியா, சரவாக் மாநிலத்தில்  பெத்தோங் பிரிவில் உள்ள ஒரு மாவட்டமாகும். இந்த மாவட்டத்தின் நிர்வாகத் தலைமையிடம் பெத்தோங் நகரம். பெத்தோங் மாவட்டம் பாரம்பரியமாக இபான், மலாய் மக்கள் மற்றும் சீனர் மக்களின் தாயகமாக உள்ளது. பெரும்பாலான இபான் மக்கள் பெத்தோங் மற்றும் சரதோக் கிராமப் புறங்களில் பரவி உள்ளனர்.

முன்பு இந்த மாவட்டம், சரிபாசு (Saribas) என்ற பெயரில் செரி அமான் பிரிவின் (Sri Aman Division) நிர்வாகத்தின் கீழ் இருந்தது. இன்றும் சரவாக் மக்களிடையே சரிபாசு எனும் சொல் புழக்கத்தில் உள்ளது.

சரிபாசு

சரிபாசு அதன் இபான் மக்களின் நீளவீடுகளுக்கு பிரபலமானது; மற்றும் இபான் கலாசாரத்தின் மையமாகவும் கருதப் படுகிறது. சரிபாசு பகுதியில் 222 நீளவீடுகள் உள்ளன.

இங்குள்ள இபான் மக்கள், சரவாக் மாநிலத்தின் பூர்வீகப் பழங்குடியினர். இவர்கள் கடல் டயாக் (Sea Dayaks) மக்கள் என்று அழைக்கப் படுவதும் உண்டு.

லுபோக் அந்து மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 செரியான் மாவட்டம் 
 தெபெடு மாவட்டம் 
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
ஆர். கிருஷ்ணமூர்த்தி

ஆர். கிருஷ்ணமூர்த்தி (R. Krishnamoorthy) என்பவர்  இந்தியத் தமிழ்த் திரைப்படங்களில் பணியாற்றிய திரைப்பட இயக்குநரும், திரைக்கதை ஆசிரியருமாவார். 1980 களில் மிகவும் சுறுசுறுப்பான, இயக்குநராக இருந்த இவர் இரசினிகாந்த்தின் பில்லா (1980), கமல் ஹாசனின் வாழ்வே மாயம் (1982) போன்ற குறிப்பிடத்தக்க படங்களை இயக்கினார்.

தொழில் 
கிருஷ்ணமூர்த்தி தன் தொழில் வாழ்க்கை முழுவதும்,  கே. பாலாஜி, சுரேஷ் பாலாஜே மற்றும் அவர்களின் சுரேஷ் ஆர்ட்ஸ் பதாகையின் கீழ் தயாரிக்கப்பட்ட படங்களிலேயே தொடர்ந்து பணியாற்றினார்.

இரசினிகாந்து நடித்த பில்லா (1980) திரைப்படத்தின் வெற்றியைத் தொடர்ந்து, அதன் இயக்குநரான இவர் திரைப்படத் துறையில் "பில்லா" கிருஷ்ணமூர்த்தி என்று பரவலாக அழைக்கப்பட்டார். பின்னர் கமல் ஹாசனுடன்  சவால் (1981), வாழ்வே மாயம் (1982) உள்ளிட்ட படங்களில் பணியாற்றினார். பின்னர் மீண்டும் இரசினிகாந்துடன் தீ (1981) படத்தில் பணியாற்றினார்.

1980 களில், இவர் சிவாஜி கணேசன்  அவரது மகன் பிரபு ஆகியோருடன்  நீதிபதி (1983), திருப்பம் (1984), நியாயம் (1984) உள்ளிட்ட பல படங்களை உருவாக்கினார்.

திரைப்படவியல் 

 இயக்குநர்

மேற்கோள்கள்

வெளி இணைப்புகள் 

தமிழ்த் திரைப்பட இயக்குநர்கள்
இரமாகாந்த் யாதவ்

இரமாகாந்த் யாதவ் (Ramakant Yadav ; பிறப்பு சூலை 1,1957) என்பவர் சமாஜ்வாதி கட்சியினைச் சேர்ந்த ஓர் இந்திய அரசியல்வாதி ஆவார். இவர் தற்போது உத்தரப் பிரதேச சட்டமன்ற உறுப்பினராக பூல்பூர் பவாயை சட்டமன்றத் தொகுதியினைப் பிரதிநிதித்துவப்படுத்துகிறார். இவர் ஆசம்கர் மக்களவைத் தொகுதியின் மேனாள் மக்களவை உறுப்பினர் ஆவார்.

அரசியல் வாழ்க்கை 
இரமாகாந்த் யாதவ் 2004 நாடாளுமன்றத் தேர்தலில் சமாஜ்வாதி கட்சியிலிருந்து விலகி பகுஜன் சமாஜ் கட்சியில் சேர்ந்தார். பின்னர் 2008-ல் பாரதிய ஜனதா கட்சியில் சேர்ந்தார். சமாஜ்வாதி கட்சித் தலைவர் முலாயம் சிங் யாதவ் நாடாளுமன்றத் தேர்தலில் இரமாகாந்த் யாதவுக்கு எதிராகப் போட்டியிட்டு மிகக் குறைந்த வித்தியாசத்தில் வெற்றி பெற்றார். இது அனைத்து அரசியல் பகுப்பாய்வாளர்களுக்கும் சவாலானதாகவும் ஆச்சரியமாகவும் இருந்தது. "பின்தங்கிய இரட்சகர்" என்ற உருவத்தை இவர் கொண்டிருப்பதால் மக்களுடனான இவரது சிறந்த பிணைப்பு இதற்குக் காரணம்.

இவருக்கு முன்னாள் பகுஜன் சமாஜ் கட்சி மக்களவை உறுப்பினராக இருந்த உமகாந்த் யாதவ் இவரது சகோதரர் ஆவார். இவரது மகன்களில் ஒருவரான அருண் குமார் யாதவ் உத்தரப் பிரதேசத்தின் ஆசம்கர் மாவட்டத்தில் உள்ள பூல்பூர் பவாயை சட்டமன்றத் தொகுதியின் முன்னாள் பாஜக சட்டமன்ற உறுப்பினர் ஆவார். 2019ஆம் ஆண்டில் இவர் காங்கிரசு கட்சி சார்பில் பாதோகி மக்களவைத் தொகுதியில் போட்டியிட்டார். ஆனால் அவமானகரமான தோல்வியை எதிர்கொண்டார். இவருக்கு 25 ஆயிரம் வாக்குகள் மட்டுமே கிடைத்தன. பின்னர் 2022ஆம் ஆண்டு நடைபெற்ற சட்டமன்றத் தேர்தலில் உத்தரப்பிரதேசத்தின்  பூல்பூர் பவாயை சட்டமன்றத் தொகுதியில் சமாஜ்வாதி கட்சியின் சார்பில் போட்டியிட்டு சட்டமன்ற உறுப்பினர் ஆனார்.

பதவிகள் வகித்தவர்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

மேற்கோள்கள் 

உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
13வது மக்களவை உறுப்பினர்கள்
15வது மக்களவை உறுப்பினர்கள்
14வது மக்களவை உறுப்பினர்கள்
11வது மக்களவை உறுப்பினர்கள்
வாழும் நபர்கள்
1957 பிறப்புகள்
பூல்பூர் பவாய் சட்டமன்றத் தொகுதி

பூல்பூர் பவாய் சட்டமன்றத் தொகுதி (Phoolpur Pawai Assembly constituency) என்பது இந்தியாவின் உத்தரப்பிரதேசத்தின் ஆசம்கர் மாவட்டத்தில் உள்ள பூல்பூர் பாவாய் நகரத்தை உள்ளடக்கிய உத்தரப்பிரதேசச் சட்டமன்றத்தின் ஒரு தொகுதியாகும்.

லால்கஞ்ச் மக்களவைத் தொகுதி உள்ள ஐந்து சட்டமன்றத் தொகுதிகளில் பூல்பூர் பவாய் ஒன்றாகும். 2008 முதல், இந்தச் சட்டமன்றத் தொகுதி 403 தொகுதிகளில் 349ஆவது தொகுதியாக உள்ளது.

தேர்தல் முடிவுகள்

2022

2017 
பாரதிய ஜனதா கட்சி வேட்பாளர் அருண் குமார் யாதவ் 2017 உத்தரப்பிரதேச சட்டப்பேரவைத் தேர்தலில் பகுஜன் சமாஜ் கட்சி வேட்பாளர் அபுல் கைசு ஆசுமியை 7,295 வாக்குகள் வித்தியாசத்தில் தோற்கடித்தார்.

சட்டப்பேரவை உறுப்பினர்கள்

மேற்கோள்கள்

வெளி இணைப்புகள் 

 

உத்தரப் பிரதேச சட்டமன்றத் தொகுதிகள்
விராஜ் மென்டிஸ்

விராஜ் மென்டிஸ் (Viraj Mendis, 1956 – 16 ஆகத்து 2024) ஓர் இலங்கை-செருமனிய செயற்பாட்டாளர். 1980-களில் இங்கிலாந்து, மான்செசுடர், ஹுல்மில் உள்ள அசென்சன் தேவாலயத்தில் புகலிட உரிமையைக் கோரினார்.

1973 அக்டோபரில் ஐக்கிய இராச்சியத்திற்கு 12-மாத கால மாணவர் நுழைவிசைவுடன் வந்திருந்து வந்திருந்தார், ஆனால் அவரது நுழைவிசைவு காலாவதியாகிய பின்னரும் அவர் இலங்கை திரும்பவில்லை. இவர் இலங்கைத் தமிழர் மற்றும் இங்கிலாந்தில் புரட்சிகர கம்யூனிஸ்ட் குழுவின் தீவிர ஆதரவாளராக இருந்தார். இலங்கைக்குத் திருப்பி அனுப்பப்பட்டால் தனக்கு ஆபத்து என்று கூறினார். 1986 திசம்பர் 20 அன்று அவர் நாடுகடத்தப்படுவதற்கு எதிர்ப்புத் தெரிவிக்கும் போராட்டத்தைத் தொடர்ந்து அசென்சன் தேவாலயத்திற்குள் ஓடி, புகலிட உரிமையைக் கோரினார். தேவாலயத்தின் முதல்வர் ஜான் மெத்துவென் என்பவரின் உதவியுடன் இரண்டு ஆண்டுகள் தேவாலயத்தில் தங்கினார். அவரது நாடுகடத்தலுக்கு எதிராக தேவாலயம் "விராஜ் மெண்டிஸ் பாதுகாப்பு பிரச்சாரத்தின்" மையமாக மாறியது. 1988 ஆம் ஆண்டின் பிற்பகுதியில், பர்னேஜ் உயர்நிலைப் பள்ளியில் நடந்த ஒரு கூட்டத்தில் உரையாற்றுவதற்காக அவரது ஆதரவாளர்கள் அழைக்கப்பட்டனர், அங்கு மாணவர்கள் மென்டிசுக்காக பெற்றோரின் உதவியைப் பெற ஊக்குவிக்கப்பட்டனர். மாணவர் ஒருவரின் பெற்றோர் மான்செஸ்டர் ஈவினிங் நியூசு என்ற பத்திரிகையைத் தொடர்பு கொண்டனர், பின்னர் அவரது கதையை த டெயிலி டெலிகிராப் பிரசுரித்தது; 1989 சனவரி 18 அன்று காவல்துறையினர் தேவாலயத்தை சோதனை செய்து மெண்டிசைக் கைது செய்தனர், இது ஐக்கிய இராச்சியத்தின் மக்களவையில் ஒரு பெரிய ஆர்ப்பாட்டத்திற்கு வழிவகுத்தது.

மென்டிசு இலங்கைக்கு நாடு கடத்தப்பட்டார். மென்டிஸ் தனது வழக்கு பரவலாக விளம்பரப்படுத்தப்பட்டதால், இலங்கை அரசாங்கம் தனக்கு தீங்கு விளைவிக்கத் துணியவில்லை என்று கூறினார். எட்டு பிரித்தானிய செயற்பாட்டாளர்கள் அவருடன் பாதுகாப்பு வழங்குவதற்காக இலங்கைக்கு வந்தனர். பின்னர் அவர் செருமனியில் புகலிடம் பெற்றார், பிரெமனில் உள்ள பன்னாட்டு மனித உரிமைகள் சங்கத்தின் தலைவரானார். நாடுகடத்தப்படுவதை எதிர்கொண்டுள்ள அகதிகளைப் பாதுகாப்பதிலும், இலங்கைத் தமிழர் விடுதலைக்காகவும் பணியாற்றினார்.

இலங்கையில் இருந்தபோது, ​​மென்டிஸ் தனது நண்பியான கரேன் ராபர்ட்சு என்பவரைத் திருமணம் புரிந்து, பலமுறை இங்கிலாந்துக்கு திரும்ப முடிந்தது. இருப்பினும், 2010 இல், ஜான் மெத்துவெனின் இறுதிச் சடங்கிற்கு அவர் நுழைய அனுமதி மறுக்கப்பட்டது.

2018 ஆம் ஆண்டில், மெண்டிசின் அமைப்பு "மோசடி, பொய்யான ஆவணங்கள், பணமோசடி மற்றும் மிரட்டி பணம் பறித்தல்" ஆகிய குற்றச்சாட்டுகளுக்கு எதிராக 13 ஆர்வலர்களைப் (இவர்களில் 12 பேர் தமிழர்) பாதுகாக்க ஒரு வெற்றிகரமான பிரச்சாரத்தை நடத்தியது. அந்த ஆண்டு சூன் மாதம், அந்தப் 13 பேரும் குற்றவாளிகள் அல்ல என்று சுவிட்சர்லாந்து நீதிமன்றம் தீர்ப்பளித்தது. அதைத் தொடர்ந்து இலங்கை அரசு அவரைத் 'தீவிரவாதியாகப்' பட்டியலிட்டது.

விராஜ் மென்டிசு 2024 ஆகத்து 16 அன்று செருமனியில் உள்ள மருத்துவமனை ஒன்றில் காலமானார்.

மேற்கோள்கள்

1956 பிறப்புகள்
2024 இறப்புகள்
இலங்கை செயற்பாட்டாளர்கள்
செரி அமான் மக்களவைத் தொகுதி

செரி அமான் மக்களவைத் தொகுதி (மலாய்: Kawasan Persekutuan Sri Aman; ஆங்கிலம்: Sri Aman Federal Constituency; சீனம்: 斯里阿曼国会议席) என்பது மலேசியா, சரவாக், சமரகான் பிரிவு; செரியான் பிரிவு; செரி அமான் பிரிவு ஆகிய 3 பிரிவுகளில்; செரியான் மாவட்டம்; செபுயாவ் மாவட்டம்; செரி அமான் மாவட்டம்; லிங்கா மாவட்டம்; பாந்து மாவட்டம் ஆகிய 5 மாவட்டங்களில் அமைந்துள்ள ஒரு மக்களவைத் தொகுதி (P202) ஆகும்.

செரி அமான் மக்களவைத் தொகுதி 1987-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1990-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1990-ஆம் ஆண்டில் இருந்து செரி அமான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

செரி அமான் பிரிவு

செரி அமான் பிரிவு (Sri Aman Division) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். முன்பு செரி அமான் பிரிவு; சரவாக்கின் இரண்டாம் பிரிவின் (Second Division) ஒரு பகுதியாக இருந்தது. இது முன்பு சிமாங்காங் மாவட்டம் (Simanggang District) என்று அழைக்கப்பட்டது.

1860-ஆம் ஆண்டில் சரவாக் மாநிலத்தில் தொடங்கப்பட்ட மலேசியாவின் மாநிலப் பிரிவுகள் முறை (Division) இன்றும் நீடிக்கிறது. முன்பு சரவாக்கில் ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும்.

மாலுடாம் தேசியப் பூங்கா

செரி அமான் பிரிவின் மொத்த பரப்பளவு 5,466.7 சதுர கி.மீ. 2020-ஆம் ஆண்டு மக்கள் தொகை கணக்கெடுப்பின்படி, சிபு பிரிவின் மக்கள் தொகை 111,400. இன ரீதியாக, மக்கள்தொகை பெரும்பாலும் இபான், சீனர், மலாய்க்காரர் மற்றும் மெலனாவ் மக்களாகும். இவர்களில் சீனர் மக்கள் தான் பெரும்பான்மையில் உள்ளனர்.

செரி அமான் பிரிவில் பத்தாங் ஆய் தேசியப் பூங்கா (Batang Ai National Park) உள்ளது; மாலுடாம் தேசியப் பூங்கா (Maludam National Park) ஆகிய புகழ் வாய்ந்த தேசியப் பூங்காக்கள் சுற்றுலா ஈர்ப்புகளாக  உள்ளன.

செரி அமான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 செரியான் மாவட்டம் 
 தெபெடு மாவட்டம் 
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
மக்கள் அதிகாரம் கட்சி

மக்கள் அதிகாரம் கட்சி (Jan Adhikar Party (Loktantrik); ஜன அதிகார் கட்சி) என்பது இந்தியாவின் பீகாரில் செயல்படும் ஓர் அரசியல் கட்சி ஆகும். இந்தக் கட்சி இந்திய அரசியல்வாதி பப்பு யாதவ் என்பவரால் மே 2015-இல் உருவாக்கப்பட்டது.

பப்பு யாதவ் மாதேபுரா மக்களவைத் தொகுதி நாடாளுமன்ற உறுப்பினராக இருந்தார். கட்சி விரோத நடவடிக்கைகள் காரணமாக இராச்டிரிய ஜனதா தளத்திலிருந்து வெளியேற்றப்பட்டார். 2015 பீகார் சட்டப்பேரவைத் தேர்தலுக்குச் சற்று முன்பு இந்தக் கட்சியினைத் தொடங்கினார். பப்பு யாதவ் நிதிஷ்-லாலு கூட்டணிக்கு எதிராகப் பிரச்சாரம் செய்தார். ஆனால் மாநில சட்டப்பேரவையில் எந்தச் சட்டமன்றத் தொகுதியில் வெற்றி பெறவில்லை. 

2024ஆம் ஆண்டில், பொதுத் தேர்தலுக்கு முன்பு இவர் தனது கட்சியைக் கலைத்துவிட்டு இந்திய தேசிய காங்கிரசில் சேர்ந்தார்.

2015 பீகார் தேர்தல் 
சமாஜ்வாதி கட்சி, தேசியவாத காங்கிரசு கட்சி, தேசிய மக்கள் கட்சி, சமாஜ்வாதி ஜனதா தளம், ஜனநாயக மற்றும் சாம்ராசு சமாஜ் கட்சி ஆகியவற்றை உள்ளடக்கிய முற்போக்கு ஜனநாயகக் கூட்டணியின் ஒரு பகுதியாக மக்கள் அதிகாரம் கட்சி 64 இடங்களில் போட்டியிட்டது.

2015 பீகார் சட்டப்பேரவைத் தேர்தலில் இந்தக் கட்சியால் ஒரு இடத்தைக் கூட வெல்ல முடியவில்லை. மேலும் தேர்தலில் 1.04% வாக்குகளைப் பெற்றது.

பீகார் தேர்தல் 2020 
இந்தியத் தேர்தல் ஆணையம் 2020 பீகார் சட்டமன்றத் தேர்தலில் 'கத்தரிக்கோல்' என்ற புதிய சின்னத்தை மக்கள் அதிகாரம் கட்சிக்கு வழங்கியது. இக்கட்சி முற்போக்கு ஜனநாயகக் கூட்டணியின் கீழ் போட்டியிட்டது.

மேலும் காண்க 

 இந்தியாவில் உள்ள அரசியல் கட்சிகளின் பட்டியல்

வெளி இணைப்புகள் 

 Official Website of Rajesh Ranjan (Pappu Yadav) 
 Official Website of Jan Adhikar Party (Loktantrik) (now leads to a casino guide website called "gocasinos")

மேற்கோள்கள் 

இந்திய அரசியல் கட்சிகள்
பீகார் அரசியல் கட்சிகள்
முற்போக்கு ஜனநாயகக் கூட்டணி (பீகார்)

முற்போக்கு ஜனநாயகக் கூட்டணி (பீகார்) (Progressive Democratic Alliance-Bihar) என்பது 2020 பீகார் சட்டமன்றத் தேர்தலில் உருவாக்கப்பட்ட இந்திய மத்திய-இடது அரசியல் கட்சிகளின் அரசியல் கூட்டணியாகும். இந்தக் கூட்டணிக்கு மக்கள் அதிகாரம் கட்சித் தலைமை தாங்கியது. மக்கள் அதிகாரம் கட்சி பின்னர் அந்தக் கட்சி இந்திய தேசிய காங்கிரசுடன் இணைக்கப்பட்டது.

வேட்பாளர்கள்

மேலும் காண்க 

 தேசிய ஜனநாயகக் கூட்டணி

மேற்கோள்கள் 

பீகார் அரசியல்
செரி அமான் மாவட்டம்

செரி அமான் மாவட்டம் (மலாய் மொழி: Daerah Sri Aman; ஆங்கிலம்: Sri Aman District) என்பது மலேசியா, சரவாக் மாநிலத்தில் செரி அமான் பிரிவில் உள்ள இரு மாவட்டங்களில் ஒரு மாவட்டம் ஆகும். சிமாங்காங் நகரம் (Simanggang) இந்த மாவட்டத்தின் நிர்வாக மையமாக விளங்குகிறது.

சிமாங்காங் நகரம், 1974 முதல் 2019 வரை செரி அமான் என்று அழைக்கப்பட்டது. மலாய் மொழியில் அமைதி நகரம் என்று பொருள்படும். செரி அமான் மாவட்டம் 2,323 சதுர கிலோமீட்டர் பரப்பளவைக் கொண்டுள்ளது.

பொது
2010-ஆம் ஆண்டு மக்கள்தொகை கணக்கெடுப்பின்படி இந்த மாவட்டத்தின் மக்கள் தொகை 64,905. அவர்களில் 62.2% இபான் மக்கள்; 22.4% மலாய் மக்கள்; 14.1% சீனர் மக்கள்; மற்றும் 0.6% பிடாயூ இனக்குழுவினர். 

இபான் மக்களில் பெரும்பாலானவர்கள் விவசாயிகள் ஆகும். சீனர்கள் சில்லறை கடைகள் வைத்துள்ளனர். மற்றும் மலாய்க்காரர்கள் மற்றும் பிடாயூ இனக்குழுவினர் அரசாங்க ஊழியர்களாக உள்ளனர்.

சுற்றுலா

செரி அமான் பிரிவில் பத்தாங் ஆய் தேசியப் பூங்கா (Batang Ai National Park) உள்ளது; மலுடாம் தேசியப் பூங்கா (Maludam National Park) ஆகிய புகழ் வாய்ந்த தேசிய பூங்காக்கள் சுற்றுலா ஈர்ப்புகளாக  உள்ளன. 

சுற்றுலாத்துறை, குறிப்பாக சுற்றுச்சூழல் சுற்றுலா, மற்றும் கலாசார சுற்றுலா போன்றவை உள்ளூர்ப் பொருளாதாரத்தின் முக்கிய பகுதிகளாகத் திகழ்கின்றன.

மேற்கோள்கள்

மேலும் காண்க 
 செரி அமான் பிரிவு
 சரவாக் இராச்சியம்
 வெள்ளை இராஜா
 ஜேம்சு புரூக்

வெளி இணைப்புகள்
 
 Sri Aman Residen Office
 Sri Aman Tourism 

சரவாக்
சரவாக் மாவட்டங்கள்
புதுச்சேரி சட்டமன்றத் தேர்தல், 1974

புதுச்சேரி சட்டமன்றத் தேர்தல், 1974 (1974 Pondicherry Legislative Assembly election) என்பது இந்தியாவின் ஒன்றிய பகுதியான புதுச்சேரியின் (அப்போது  பாண்டிச்சேரி என்று அழைக்கப்பட்டது) சட்டமன்றத்தின் 30 தொகுதிகளுக்கான உறுப்பினர்களைத் தேர்ந்தெடுப்பதற்காகப்  பிப்ரவரி 1974-இல் நடைபெற்ற சட்டமன்றத் தேர்தல் ஆகும். அனைத்திந்திய அண்ணா திராவிட முன்னேற்றக் கழகம் அதிக இடங்களை இத்தேர்தலில் வென்றது. இதன் தலைவர் சு. இராமசாமி புதுச்சேரி முதலமைச்சராக நியமிக்கப்பட்டார்.

முடிவுகள்

தேர்ந்தெடுக்கப்பட்ட உறுப்பினர்கள்

மேலும் காண்க 

 புதுச்சேரி சட்டமன்ற தொகுதிகளின் பட்டியல்
 இந்தியாவில் 1974 தேர்தல்கள்

மேற்கோள்கள்

வெளி இணைப்புகள் 

 
புதுச்சேரி சட்டமன்றத் தேர்தல்கள்
சந்தௌலி மக்களவைத் தொகுதி

சந்தௌலி மக்களவைத் தொகுதி (Chandauli Lok Sabha constituency) என்பது வட இந்தியா மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, சந்தௌலி மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024 

விரிவான முடிவுகளுக்கு:
https://results.eci.gov.in/PcResultGenJune2024/ConstituencywiseS2476.htm

மேலும் காண்க 
 சந்தௌலி மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 
 2019 லோக்சபா தேர்தல் முடிவுகள்

உத்தரப் பிரதேச மக்களவைத் தொகுதிகள்
சத்தியகலா

சத்தியகலா (Sathyakala) என்பவர் தென்னிந்திய திரைப்படங்களில் நடித்த இந்திய நடிகையாவார். இவர்  1970 களின் பிற்பகுதியிலும் 1980 களிலும் முன்னணி நடிகையாக மலையாள படங்களில் நடித்த ஒரு நடிகையாவார். இவர் சில  தமிழ் படங்களிலும் நடித்துள்ளார்.

வாழ்க்கை 
சத்தியகலா தமிழகத்தைச் சேர்ந்தவர். இவர் 1980ல்  ஷாலினி எண்டே கூட்டுக்காரி படத்தின் வழியாக மலையாளத்தில் அறிமுகமானார். அப்படம் வணிகரீதியாக  பெரும் வெற்றியைப் பெற்றது. அதன் பிறகு பல மலையாளத் திரைப்பட வாய்ப்புகளைப் பெற்றார். இவர் மம்மூட்டியுடன் சரவர்ஷம் (1982) மற்றும் அமிர்தகீதம் (1982), போன்ற படங்களிலும், மோகன்லாலுடன் கலியமர்தனம் (1982), உய்யரங்களில் (1984) போன்ற படங்களிலும்,  பிரேம் நசீருடன்  அக்ரோஷம் (1982) மற்றும் கரை புறண்ட ஜீவிதங்கள் (1980) போன்ற படங்களில் நடித்தார். 1984 ஆம் ஆண்டு திரையுலகை விட்டு விலகி சென்னையில் வாசிக்கத் தொடங்கினார்.

பகுதி திரைப்படவியல்

தமிழ் 

 ஐம்பதிலும் ஆசை வரும் (1991)
 வரவு நல்ல உறவு (1990)
 எங்க வீட்டுத் தெய்வம் (1989)
 விதி (1984)
 வீட்டுக்கு ஒரு கண்ணகி (1984)
 பிள்ளையார் (1984)
 நிரபராதி (1984)
 சட்டம் (1983)
 தனிக்காட்டு ராஜா (1982)
 தீர்ப்புகள் திருத்தப்படலாம் (1982)
 விடியும் வரை காத்திரு (1981)
 லாரி டிரைவர் ராஜாக்கண்ணு (1981)
 வாடகை வீடு (1981)
 நெஞ்சில் ஒரு முல்லை (1981)
 பொற்காலம் (1980)
 துணிவே தோழன் (1980)
 தனிமரம் (1980)
 கருந்தேள் கண்ணாயிரம் (1972)

மேற்கோள்கள்

வெளி இணைப்புகள் 

 Sathyakala at MSI

இந்தித் திரைப்பட நடிகைகள்
கன்னடத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
வாழும் நபர்கள்
தமிழ்த் திரைப்பட நடிகைகள்
சென்னை நடிகைகள்
மலையாளத் திரைப்பட நடிகைகள்
வீரேந்திர சிங் (உத்திரப் பிரதேசம்)

வீரேந்திர சிங் (Virendra Singh; மாற்றாக பிரேந்திர சிங்) என்பவர் ஓர் இந்திய அரசியல்வாதியும் தற்போது சந்தௌலி மக்களவைத் தொகுதியின் நாடாளுமன்ற உறுப்பினரும் ஆவார். சமாஜ்வாதி கட்சியின் தேசிய செய்தித் தொடர்பாளரான இவர், 2024 இந்தியப் பொதுத் தேர்தலில் சந்தௌலி மக்களவைத் தொகுதியில் சமாஜ்வாதி கட்சி வேட்பாளராகப் போட்டியிட்டார். இந்திய தேசிய காங்கிரசு மற்றும் பகுஜன் சமாஜ் கட்சியுடன் இவருக்குக் கடந்த கால தொடர்பு உள்ளது. 1996 முதல் 2002 வரையிலும், 2003 முதல் 2007 வரையிலும் உத்தரப்பிரதேச சட்டப்பேரவை உறுப்பினராக இருந்த இவர், சிராய்கான் சட்டமன்றத் தொகுதியிலிருந்து உத்தரப் பிரதேச சட்டமன்றத்திற்கு உறுப்பினராக இரண்டு முறை தேர்ந்தெடுக்கப்பட்டார்.

மேற்கோள்கள்

18ஆவது மக்களவை உறுப்பினர்கள்
சிமாங்காங்

சிமாங்காங் (மலாய் மொழி: Bandar Simanggang; ஆங்கிலம்: Simanggang Townt) என்பது மலேசியா, சரவாக் மாநிலத்தில் செரி அமான் பிரிவு, செரி அமான் மாவட்டத்தில் உள்ள ஒரு நகரம் ஆகும். இந்த நகரம் செரி அமான் மாவட்டத்தின் நிர்வாக மையமாக விளங்குகிறது.

சிமாங்காங் நகரம், 1974 முதல் 2019 வரை செரி அமான் என்று அழைக்கப்பட்டது. மலாய் மொழியில் அமைதி நகரம் என்று பொருள்படும். லுபார் ஆற்றின் கரையில் அமைந்துள்ள இந்த நகரம் சரவாக்கின் தலைநகரான கூச்சிங்கிலிருந்து 193 கிலோமீட்டர்கள் (120 மைல்), மூன்று மணிநேர பயணத்தில் உள்ளது.

பொது

காட்டு மரங்கள், செம்பனை, ரப்பர் மற்றும் மிளகு போன்ற பொருள்களுக்கான வர்த்தக மையமாக விளங்கும் இந்த நகரம் ஒரு வேளாண் நகரமாக அறியப்படுகிறது. 

சிமாங்காங் நகரம், பத்தாங் லுபார் ஆற்றின் கழிமுக அலைஏற்றம் அல்லது அலை துளைக்கு (Tidal Bore) பிரபலமானது.[2] ஆற்றின் முகத்துவாரத்திலிருந்து வரும் அலைஏற்றம் சுமார் 10 நிமிடங்களில் மிக வேகமாக ஆற்றை நிரப்புகிறது.  

அலைஏற்றத்தின் அலை முகடு இரண்டு முதல் மூன்று மீட்டர்கள் (7 முதல் 10 அடி) உயரம் வரை இருக்கும். உலகில் உள்ள சுமார் 48 ஆறுகள் மற்றும் முகத்துவாரங்களில் நடக்கும் இயற்கை நிகழ்வுகளில் இதுவும் ஒன்றாகும்.

சுற்றுலா

சிமாங்காங் நகரம், பத்தாங் ஆய் தேசியப் பூங்கா (Batang Ai National Park) எனும் பூங்காவிற்கான  நுழைவாயிலாகவும், ஆறுகளின் ஓரத்தில் இருக்கும் இபான் நீளவீடுகளுக்கான சுற்றுலாத் தளமாகவும் உள்ளது. 

சுற்றுலாத்துறை, குறிப்பாக சுற்றுச்சூழல் சுற்றுலா, மற்றும் கலாசார சுற்றுலா போன்றவை உள்ளூர்ப் பொருளாதாரத்தின் முக்கிய பகுதிகளாகத் திகழ்கின்றன.

காலநிலை

சிமாங்காங் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.

மேற்கோள்கள்

மேலும் காண்க 
 செரி அமான் பிரிவு
 செரி அமான் மாவட்டம்
 சரவாக் இராச்சியம்
 வெள்ளை இராஜா

வெளி இணைப்புகள்
 
 Sri Aman Residen Office
 Sri Aman Tourism 

சரவாக்
சரவாக் நகரங்கள்
மலேசிய நகரங்கள்‎
பத்தாங் ஆய் தேசியப் பூங்கா

பத்தாங் ஆய் தேசியப் பூங்கா (மலாய்: Taman Negara Batang Ai; ஆங்கிலம்: Batang Ai National Park) என்பது மலேசியா, சரவாக், செரி அமான் பிரிவு லுபோக் அந்து பகுதியில், கூச்சிங் மாநகரில் இருந்து கிழக்கே 250 கி.மீ. தொலைவில் அமைந்து உள்ள ஒரு தேசியப் பூங்கா ஆகும்.

இந்தப் பூங்கா 24 கி.மீ. (9.3 சதுர மைல்) பரப்பளவில் பரந்த வெப்பமண்டல மழைக்காடுகளை உள்ளடக்கியது. இங்கு அரிய பாதுகாக்கப்பட்ட விலங்குகள்; மற்றும் பத்தாங் ஆய் நீர்மின் தேக்கத்தால் உருவாக்கப்பட்ட 24 சதுர கி.மீ. செயற்கை ஏரியும் உள்ளன.

பொது
இந்தப் பூங்கா 1991-இல் பொதுமக்களுக்குத் திறக்கப்பட்டது; மேலும் போதுமான வசதிகள் இல்லாத போதிலும் உள்ளூர் மற்றும் சுற்றுலாப் பயணிகளிடையே பெரிய அளவில் பிரபலமாகிவிட்டது.

லோங்போட் (Longboat) எனப்படும் பாரம்பரிய நீண்ட படகுகளை வாடகைக்கு எடுப்பதன் மூலம் இங்கு செல்ல முடியும். இப்பகுதியில் ஆறுகளின் பயன்பாடே முக்கியப் போக்குவரத்து முறையாகும். படகுகளின் மூலமாகப் பத்தாங் ஆய் தேசியப் பூங்காவின் தலைமையகத்திற்குச் செல்ல ஏறக்குறைய 40 நிமிடங்கள் பிடிக்கும்.

இபான் மக்கள்

பத்தாங் ஆய் தேசியப் பூங்காவின் மழைக் காடுகள் ஓராங் ஊத்தான், கிப்பன்கள் மற்றும் இருவாய்ச்சி பறவைகள் ஆகியவற்றின் தாயகமாகும். உள்ளூர்வாசிகள் பெரும்பாலோர் இபான் இனத்தைச் சேர்ந்தவர்கள் ஆவார்கள். 

உள்ளூர் மக்களும்; இபான் இனத்தைச் சேர்ந்தவர்களும் 'பத்தாங் ஆய் பல்நோக்கு கழகம்' எனும் கூட்டுறவு அமைப்பை உருவாக்கி பூங்காவைப் பாதுகாக்க உதவுகின்றார்கள்.

காட்சியகம்

மேலும் காண்க 

 போர்னியோவின் இதயம் - (Heart of Borneo)
 நியா தேசிய பூங்கா
 முலு மலை தேசியப் பூங்கா
 செரி அமான் பிரிவு
 மலேசியத் தேசியப் பூங்காக்களின் பட்டியல்

மேற்கோள்கள்

வெளி இணைப்புகள்
 Sarawak Forestry | Batang Ai National Park
 Sarawak Forestry
 Hilton Batang Ai Longhouse Resort
 Aiman Batang Ai Resort and Retreat

மலேசிய மலைகள்
சரவாக்
இசிதோர் பெர்னாண்டசு (அரசியல்வாதி)

இசிதோர்  அலெக்சினோ பெர்னாண்டசு  (Isidore Fernandes (politician))  இந்தியாவைச் சேர்ந்த ஓர் அரசியல்வாதியாவார்.  1951 ஆம் ஆண்டு ஏப்ரல் மாதம் 4 ஆம் தேதியன்று இவர் பிறந்தார்.  2017 ஆம் ஆண்டு நடைபெற்ற கோவா சட்டமன்ற தேர்தலில் இந்திய தேசிய காங்கிரசு கட்சியின் உறுப்பினராக கனகோனா கோவா சட்டமன்றத்திற்கு இவர் தேர்ந்தெடுக்கப்பட்டார். 2019  ஆம் ஆண்டு சூலை  மாதத்தில் பாரதிய சனதா கட்சியில் இணைந்த இந்திய தேசிய காங்கிரசு கட்சியின்  பத்து உறுப்பினர்களில் இவரும் ஒருவர் ஆவார்.  தற்போது இவர் ஒரு சுயேச்சை அரசியல்வாதி ஆவார்

மேற்கோள்கள் 

வாழும் நபர்கள்
1951 பிறப்புகள்
கோவா நபர்கள்
இந்திய அரசியல்வாதிகள்
கோவா சட்டப் பேரவை உறுப்பினர்கள்
பாக்கோ தேசியப் பூங்கா

பாக்கோ தேசியப் பூங்கா (மலாய்: Taman Negara Bako; ஆங்கிலம்: Bako National Park) என்பது மலேசியா, சரவாக், கூச்சிங் பிரிவு, கூச்சிங் மாவட்டம், கூச்சிங் மாநகரில் இருந்து கிழக்கே 40 கி.மீ. தொலைவில் அமைந்து உள்ள ஒரு தேசியப் பூங்கா ஆகும்.

1957-இல் நிறுவப்பட்ட இந்தப் பூங்கா, சரவாக்கில் உள்ள பழமையான தேசிய பூங்காவாகும். இது 27.27 சதுர கிலோமீட்டர் (10.53 சதுர மைல்) பரப்பளவைக் கொண்டுள்ளது.

பொது
சரவாக்கில் உள்ள சிறிய தேசிய பூங்காக்களில் பாக்கோ தேசியப் பூங்காவும் ஒன்றாகும். இந்தப் பூங்கா 1957-இல் பொதுமக்களுக்குத் திறக்கப்பட்டது. 

மில்லியன் கணக்கான ஆண்டுகள் மணல் கற்களின் அரிப்புகளினால்; செங்குத்தான பாறைகள் மற்றும் வெள்ளை மணல் கடற்கரையை உருவாக்கியுள்ளன. செங்குத்தான பாறைகளின் அடிவாரத்தில் ஏற்பட்ட கடல் அலை அரிப்புகளினால், பல பாறைத் தலைப்பகுதிகள் அற்புதமான கடல் வளைவுகளாகவும், வண்ண வடிவங்களாகவும் செதுக்க்கப்பட்டு உள்ளன. 

அவற்றில் மிகவும் பிரபலமானது ஒரு நாகப்பாம்பின் தலையைப் போல வடிவம் கொண்ட ஒரு செங்குத்தான பாறை ஆகும். இந்தப் பாறை 2024-இல் சரிந்து விட்டது.

தாவரங்கள்

போர்னியோவில் காணப்படும் அனைத்து வகையான தாவர உயிரினங்களையும் இந்தப் பூங்கா கொண்டுள்ளது. ஏழு வகையான சுற்றுச்சூழல் அமைப்புகளில் இருந்து 25 வெவ்வேறு வகையான தாவரங்கள் இங்கு உள்ளன.

அவற்றுள் கடற்கரைத் தாவரங்கள், குன்றுத் தாவரங்கள்; சதுப்புநிலக் காட்டுத் தாவரங்கள், புல்வெளித் தாவரங்கள்; கரி சதுப்பு நிலத் தாவரங்கள்; பல்வேறு வகையான மாமிசத் தாவரங்கள்; குட வடிவத் தாவரங்கள்; பலவகையான மரங்கள் மற்றும் பிற தாவர இனங்களும் அடங்கும்.

விலங்கினங்கள்

பாகோவில் அழிந்துவரும் தும்பிக்கை குரங்குகள் ஏறக்குறைய 150 குரங்குகள் உள்ளன.[6] அவை போர்னியோவைச் சேர்ந்த தும்பிக்கை குரங்குகள் ஆகும். மேலும்  சரவாக்கில், தும்பிக்கை குரங்குகளைப் பார்ப்பதற்கான சிறந்த இடம் என்றும் அறியப்படுகிறது.

மற்ற விலங்குகளில் நீண்ட வால் கொண்ட நண்டு உண்ணும் குரங்கு, வெள்ளி நிறக் குரங்குகள், வாழை அணில், போர்னியோ தாடிப் பன்றி, இராட்சச உடும்புகள் மற்றும் நீர்நாய் ஆகியவை அடங்கும்.

பாக்கோ பறவைகள்

இவை அனைத்தும் பாக்கோ காடுகளிலும்; தெலுக் அசாம் கடற்கரையில் உள்ள பாக்கோ பூங்கா தலைமையகத்திற்கு அருகிலும் உள்ளன. பாக்கோ பல காட்டுப் பல்லிகள் மற்றும் பாம்புகளின் இருப்பிடமாகவும் உள்ளது. அவற்றில் பெரும்பாலானவை மனிதர்களுக்கு ஆபத்தை விளைவிக்காதவை. 

150-க்கும் மேற்பட்ட பறவை இனங்கள் பதிவு செய்யப்பட்டுள்ளன. பாக்கோ பறவைகளைப் பார்ப்பதற்கு இந்த இடம் ஒரு கண்கவர் இடமாகும். பாக்கோவின் இரவு நேர உயிரினங்களில் பறக்கும் லெமூர், அழுங்கு எனப்படும் எறும்புண்ணிகள், எலி மான்கள், பல்வேறு வகையான பழங்களையும், பூச்சிகளையும் உண்ணும் வெளவால்கள், பெருவிழியுடைய சிறு தேவாங்குகள், பெரிய தேவாங்குகள் மற்றும் ஆசிய மரநாய்கள் ஆகியவை அடங்கும்.

காட்சியகம்

மேலும் காண்க 

 போர்னியோவின் இதயம் - (Heart of Borneo)
 நியா தேசிய பூங்கா
 முலு மலை தேசியப் பூங்கா
 செரி அமான் பிரிவு
 மலேசியத் தேசியப் பூங்காக்களின் பட்டியல்

மேற்கோள்கள்

காணொளி

 பாக்கோ தேசியப் பூங்காவின் பிபிசி காணொளி

வெளி இணைப்புகள்
 
 Chinese Version Bako information
 Sarawak Forestry
 bakonationalpark.com
Sarawak Forestry: Bako National Park
 Tourism Malaysia - Bako National Park
 TrekkingSarawak guide to national parks of Sarawak

 
மலேசியப் பூங்காக்கள்
பிரதீமா போஸ்

பிரதீமா போஸ் (Pratima Bose) (18 சூன் 1923-1985) ஓர் இந்திய அரசியல்வாதி ஆவார். இவர் இந்திய நாடாளுமன்ற மேலவை உறுப்பினராக 1975 முதல் 1981 வரை பதவியிலிருந்தார். இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேலவையான மாநிலங்களவையில் மேற்கு வங்கத்தை பிரதிநிதித்துவப்படுத்தினார். போஸ் 1985-இல் இறந்தார்.

மேற்கோள்கள் 

1985 இறப்புகள்
1923 பிறப்புகள்
இந்திய தேசிய காங்கிரஸ் அரசியல்வாதிகள்
மேற்கு வங்காள அரசியல்வாதிகள்
மக்களவை உறுப்பினர்கள்
ஆனந்த பதக்

ஆனந்த பதக் (Ananda Pathak) ஓர் இந்திய அரசியல்வாதி ஆவார். இந்தியப் பொதுவுடைமை கட்சியின் (மார்க்சிஸ்ட்) உறுப்பினராக மேற்கு வங்காளத்தின் டார்ஜிலிங் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். முன்னதாக இவர் இந்திய நாடாளுமன்றத்தின் மேலவையான, மாநிலங்களவை மற்றும் மேற்கு வங்கச் சட்டமன்ற உறுப்பினராகவும் இருந்தார்.

தனிப்பட்ட வாழ்க்கை 
பதக், பிரித்தானிய இந்தியாவின் வங்காள மாகாணத்தின் டார்ஜிலிங் மாவட்டத்தில் உள்ள ஹரிதாஸ் ஹட்டாவில் கமலா காந்தப் பதக்கிற்கு மகனாகப் பிறந்தார். இவர் ஜூன் 1964-இல் சவுமதி பதக்கை மணந்தார். இந்த இணையருக்கு இரண்டு மகன்கள் இருந்தனர். பதக் திசம்பர் 2014-இல் இறந்தார்.

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்
12வது மக்களவை உறுப்பினர்கள்
8வது மக்களவை உறுப்பினர்கள்
7வது மக்களவை உறுப்பினர்கள்
2014 இறப்புகள்
1930 பிறப்புகள்
சிவ் சரண் சிங்

சிவ் சரண் சிங் (Shiv Charan Singh; பிறப்பு 13 மே 1928) என்பவர் ஓர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். சிங் இந்திய நாடாளுமன்றத்தின் மேலவையான மாநிலங்களவையில் இராசத்தானைப் பிரதிநிதித்துவப்படுத்தும் நாடாளுமன்ற உறுப்பினராக 1992 முதல் 1998 வரை பதவியிலிருந்தார்.

மேற்கோள்கள் 

1928 பிறப்புகள்
மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
ராஜஸ்தான் அரசியல்வாதிகள்
இராசத்தானைச் சேர்ந்த மாநிலங்களவை உறுப்பினர்களின் பட்டியல்



தற்போதைய உறுப்பினர்கள் (2024) 

இராசத்தான் மாநிலத்தில் தற்பொழுது 10 மாநிலங்களவை உறுப்பினர்கள் பதவியில் உள்ளனர். இதில் 5 பேர் இந்திய தேசிய காங்கிரசு கட்சியினையும் 5 பேர் பாரதிய ஜனதா கட்சியினையும் சார்ந்தவர்கள்.

1952 முதல் காலவரிசை பட்டியல் 
* தற்போதைய உறுப்பினர்களை பிரதிநிதித்துவப்படுத்துகிறது

அஜ்மீர் மாநிலம்

மேற்கோள்கள்

வெளி இணைப்புகள் 

 மாநிலங்களவை உறுப்பினர்களின் பட்டியல்
 மாநில வாரியாக மாநிலங்களவை உறுப்பினர்களின் பட்டியல்
 ராஜஸ்தான் மாநிலங்களவை உறுப்பினர்கள் | எம். பி. பட்டியல் கட்சி வாரியான இடங்கள்

மாநிலங்களவை உறுப்பினர்கள்
மாலுடாம் தேசியப் பூங்கா

மாலுடாம் தேசியப் பூங்கா (மலாய்: Taman Negara Maludam; ஆங்கிலம்: Maludam National Park) என்பது மலேசியா, சரவாக், பெத்தோங் பிரிவு, பெத்தோங் மாவட்டம், மாலுடாம் தீபகற்பத்தில் (Maludam Peninsula) அமைந்து உள்ள ஒரு தேசியப் பூங்கா ஆகும். இந்தப் பூங்கா முற்றிலும் தாழ்வான, தட்டையான சதுப்பு நிலக் காடுகளைக் கொண்டுள்ளது. 

இத்தகைய சதுப்பு நிலக்காடுகள் சரவாக்கின் மொத்த நிலப்பரப்பில் சுமார் 10% மட்டுமே எஞ்சியுள்ளன. இருப்பினும், வணிக, நோக்கம் கொண்ட காட்டு மரம் வெட்டும் தொழில்; மற்றும் தோட்ட விவசாயத்திற்காக இந்தச் சதுப்பு நிலக் காடுகள் தொடர்ந்து அழிக்கப்படுகின்றன.

பொது

மாலுடாம் தேசியப் பூங்கா, தற்போது சரவாக் மற்றும் புரூணையில் எஞ்சியிருக்கும் சதுப்பு நிலக் கரி காடுகளின் மிகப்பெரிய ஒற்றைப் பகுதியாக எஞ்சியுள்ளது. 

2000-இல் நிறுவப்பட்ட இந்தப் பூங்கா 432 சதுர கி.மீ. (167 சதுர மைல்) பரப்பளவைக் கொண்டுள்ளது. இது சரவாக்கில் இரண்டாவது பெரிய பூங்காவாகும். இதன் பரப்பளவை மேலும்  பெரிதாக்க முன்மொழிவுகள் உள்ளன. பூங்காவில் தற்போது எந்த வசதியும் இல்லை; அதன் காரணமாகப் பார்வையாளர்களுக்கு திறக்கப்படவில்லை.

விலங்கினங்கள்

மாலுடாம் தேசியப் பூங்காவில், இன்று உலகில் எஞ்சியிருக்கும் சிவப்பு பட்டை கொண்ட சரவாக் சுரிலி (Sarawak Surili) குரங்குகள் மிகக் குறைந்த எண்ணிக்கையில் மட்டுமே உள்ளன. இந்த இனம் உலகின் மிக அழகான குரங்குகளில் ஒன்றாகும். மேலும் இந்தக் குரங்குகள் போர்னியோவிற்கு மட்டுமே சொந்தமான குரங்கினமாகும்.

சரவாக்கில் தும்பிக்கை குரங்குகளின் ஐந்து வாழ்விடங்களில் மாலுடாம் தேசியப் பூங்காவும் ஒன்றாகும். குறிப்பிடத்தக்க அளவில் வெள்ளி நிற லுத்தோங் குரங்குகளும் (Silvery Lutung) உள்ளன. மற்ற பாலூட்டிகளின் பன்முகத்தன்மை இங்கு குறைவாகவே உள்ளது.

பறவைகள்

ஆனாலும் கருப்பு நற இருவாய்ச்சி , தூரக்கிழக்கு இருவாய்ச்சி  மற்றும் காண்டாமிருக இருவாய்ச்சி, நீலக்காது மீன்கொத்தி, தடித்த அலகு மீன்கொத்தி, பெரிய பச்சைப் புறா, மெலிந்த அலகு காகம், துடுப்பு வால் கரிச்சான் போன்ற ஏராளமான பறவைகள் இந்தப் பூங்காவில் உள்ளன. 

எப்போதாவது, அரிதான புயல் நாரைகளையும் மாலுடாம் தேசியப் பூங்காவில் காணலாம்.

மேலும் காண்க 

 மலேசியத் தேன் வழிகாட்டி 
 செவ்விறகு மரங்கொத்தி
 அரக்கு மரங்கொத்தி
 ஆசிய மரகதக் குயில்
 மலேசியத் தேசியப் பூங்காக்களின் பட்டியல்

மேற்கோள்கள்

வெளி இணைப்புகள்
 Sarawak Forestry
 Tourism Malaysia - Bako National Park
 TrekkingSarawak guide to national parks of Sarawak

 
மலேசியப் பூங்காக்கள்
மிரி சிபுத்தி பவளப் பாறைகள் தேசியப் பூங்கா

மிரி சிபுத்தி பவளப் பாறைகள் தேசியப் பூங்கா (மலாய்: Taman Negara Terumbu Karang Miri-Sibuti; ஆங்கிலம்: Miri-Sibuti Coral Reefs National Park) என்பது மலேசியா, போர்னியோ தீவு, சரவாக், மிரி பிரிவில் உள்ள பவளப்பாறைகளின் பாதுகாக்கப்பட்ட பகுதி ஆகும். இந்தப் பூங்கா ஒரு பிரபலமான கடல் மூழ்கு இடமாகும்.

மிரி-சிபுத்தி பவளப் பாறைகள் தேசிய பூங்கா, 7 முதல் 50 மீட்டர் (23 முதல் 164 அடி) வரை ஆழம் கொண்ட பூங்கா ஆகும். சராசரியாக 10 முதல் 30 மீ. (33 முதல் 98 அடி) வரை கடலுக்கு அடியில் பார்க்கலாம். ஒவ்வோர் ஆண்டும் மார்ச் மாத இறுதியில் இருந்து நவம்பர் மாத வரை கடலில் மூழ்கிப் பார்ப்பதற்கு சிறந்த காலமாக அறியப்படுகிறது.

பொது

இது மலேசியாவில் அண்மையில் கண்டுபிடிக்கப்பட்ட கடல் மூழ்கு இடங்களில் ஒன்றாகும்; மற்றும் சரவாக் மாநிலத்தில் உருவாக்கப்பட்ட மிகப்பெரிய கடல் தேசிய பூங்காவாகும்.

உயிரினங்கள்
மிரி சிபுத்தி பவளப் பாறைகள் பலவகையான கடல்வாழ் உயிரினங்களைக் கொண்டுள்ளன.

பவளப் பாறைகள்
 மென்மை பவளப் பாறைகள் - (Alcyonacea)
 சினுலாரியா பவளப் பாறைகள் - (Sinularia)
 கலைமான் கொம்புப் பாறைகள் - (Staghorn coral)
 தென்ட்ரோன் பவளப் பாறைகள் - (Dendronephthya)
 கொர்கோனியா பவளப் பாறைகள் -  (Gorgonia flabellum)
 யானைக் காது கடற்பாசி - (Stylissa carteri)

மீன் இனங்கள்
 கோமாளி மீன் - (Clownfish)
 மஞ்சள் நீலம் புசிலியர் மீன் - (Yellow and blueback fusilier)
 கடல் தேவதை மீன்; திமிலை மீன் - (Pomacanthidae)
 சிறுவண்ணாத்தி மீன் - (Butterflyfish)
 பல்லி மீன் - (Synodontidae)
 பாரை மீன் - (Carangidae)
 சீலா (மீன்) - (Barracuda)
 பெருந்திரளை - (Humphead wrasse)
 சுறா - (Selachimorpha)
 நட்சத்திர இறகு மீன் - (Crinoid)
 பெரும் கிளிஞ்சல் - (Giant clam)
 கடற்சாமந்தி - (Sea anemone)
 கடற்குதிரை - (Seahorse)

காட்சியகம்

மேலும் காண்க 

 மீன் வகைகள் பட்டியல்
 சீலா (மீன்)
 பெருக்கஞ்சீலா
 மலேசியத் தேசியப் பூங்காக்களின் பட்டியல்

மேற்கோள்கள்

வெளி இணைப்புகள்
 Project of Sarawak's Coral Reef 
 Miri Dive Sites

 
மலேசியப் பூங்காக்கள்
யாவரும் வல்லவரே

யாவரும் வல்லவரே (Yaavarum Vallavare) என்பது 2024 இல் என். ஏ. இராஜேந்திர சக்ரவர்த்தி இயக்கத்தில் வெளிவந்த இந்தியத் தமிழ்த்  திரைப்படமாகும். பரபரப்பூட்டும் இந்நாடகத் திரைப்படத்தில் சமுத்திரக்கனி, யோகி பாபு ஆகியோர் நடித்திருந்தனர். முன்னதாக 2023 திசம்பர் 29 அன்று திட்டமிடப்பட்டு பின்னர், இத்திரைப்படம் 2024 மார்ச் 15 அன்று வெளியிடப்பட்டது.

கதைச்சுருக்கம் 
இத்திரைப்படம் நான்கு வெவ்வேறு கதைகளைப் பின்தொடர்கிறது. அவை இறுதியில் ஒன்றோடொன்று தொடர்புடையதாக உள்ளன.

தயாரிப்பு 
மாலை 6 மணி முதல் காலை 6 மணி வரை நடக்கும் ஒரு உண்மைச் சம்பவத்தை அடிப்படையாகக் கொண்டு இப்படம் எடுக்கப்பட்டுள்ளது. இப்படத்தில் என். ஏ. இராஜேந்திர சக்ரவர்த்தியின் இயக்குநராக அறிமுகமாகினார்.

மேற்கோள்கள்

வெளி இணைப்புகள்

இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
2024 தமிழ்த் திரைப்படங்கள்
சமுத்திரக்கனி நடித்த திரைப்படங்கள்
யோகி பாபு நடித்த திரைப்படங்கள்
இராஜேந்திர கெலாட்

இராஜேந்திர கெலாட் (Rajendra Gehlot) என்பவர் இந்திய அரசியல்வாதியும் இந்திய நாடாளுமன்ற மேலவை உறுப்பினரும் ஆவார். இவர் பாரதிய ஜனதா கட்சி சார்பில் சர்தார்பூரா சட்டமன்றத் தொகுதியிலிருந்து இராசத்தான் சட்டமன்றத்திற்குத் தேர்ந்தெடுக்கப்பட்டவர். இவர் இப்பகுதியினை 1990 முதல் 1998 வரை வகித்துள்ளார். இவர் சூன் 2020 முதல் இராசத்தானிலிருந்து மாநிலங்களவை உறுப்பினராக உள்ளார்.

மேற்கோள்கள் 

வாழும் நபர்கள்
ராஜஸ்தான் அரசியல்வாதிகள்
ஓம் பிரகாசு மாத்தூர்

ஓம் பிரகாசு மாத்தூர் (Om Prakash Mathur; பிறப்பு சனவரி 2,1952) என்பவர் இந்திய அரசியல்வாதியும் தற்போதைய சிக்கிம் மாநில ஆளுநரும் ஆவார். இந்தியாவின் இராசத்தான் மாநிலத்திலிருந்து மாநிலங்களவை உறுப்பினரான இவர் பாரதிய ஜனதா கட்சியின் மூத்த அரசியல்வாதியும் ஆவார். ஆரம்பத்தில், இவர் பைரோன் சிங் செகாவத்தால் வளர்க்கப்பட்டார். ஆனால் பின்னர் இவர் பாஜகவில் செல்வாக்குப் பெற்ற தலைவராக ஆனார். இவர் ஆர். எஸ். எஸ். பிரச்சாரகராகவும் பின்னர் குசராத்து பாஜகவின் பொதுச் செயலாளராகவும் இருந்தார்.

மாநிலங்களவை உறுப்பினர் 
2016 மே 29 அன்று, சூன் 11 அன்று நடைபெற்ற மாநிலங்களவை இரு வருடத் தேர்தலுக்கான பாஜக வேட்பாளர்களில் ஒருவராக இவர் இராசத்தானிலிருந்து  போட்டியிட்டு மாநிலங்களவை உறுப்பினர் ஆனார்.

பிறப்பும் கல்வியும் 
ஓம் பிரகாசு மாத்தூர் இராசத்தானின் பாலி மாவட்டத்தின் பாலி வட்டத்தில் உள்ள பால்னா அருகிலுள்ள பெடல் கிராமத்தைச் சேர்ந்தவர். 1952-இல் பிறந்த இவர், ஜெய்ப்பூரில் உள்ள இராசத்தான் பல்கலைக்கழகத்தில் இளங்கலைப் பட்டம் பெற்றார்.

ஆளுநராக 
ஓம் பிரகாசு மாத்தூரை இந்தியக் குடியரசுத் தலைவர் திரௌபதி முர்மு 27 சூலை 2024 அன்று சிக்கிம் ஆளுநராக நியமித்துள்ளார்.

மேற்கோள்கள் 

 
  
சிக்கிம் ஆளுநர்கள்
வாழும் நபர்கள்
1952 பிறப்புகள்
மாநிலங்களவை உறுப்பினர்கள்
புக்கிட் தீபான் தேசியப் பூங்கா

புக்கிட் தீபான் தேசியப் பூங்கா (மலாய்: Taman Negara Bukit Tiban; ஆங்கிலம்: Bukit Tiban National Park) என்பது மலேசியா, சரவாக், பிந்துலு பிரிவில் பாதுகாக்கப்பட்ட ஒரு தேசியப் பூங்கா ஆகும். 2000-ஆம் ஆண்டில் இந்தப் பூங்கா ஒரு பாதுகாப்பு வனவிலங்குப் பகுதியாக அறிவிக்கப்பட்டது. 

மிரி பிரிவின் சிக்ரோக் ஆறு; நியாலாவ் ஆறு; மற்றும் திமோங் ஆறு ஆகிய மூன்று ஆறுகளின் தலைப் பகுதிகளை இந்தப் பூங்கா சூழ்ந்துள்ளது. 

இந்தப் பூங்காவைச் சுற்றியுள்ள பகுதிகளில் செம்பனைத் தோட்டங்கள்; குடியிருப்புப் பகுதிகள்; மற்றும் தொழில்துறைப் பகுதிகள் உள்ளன. அதனால் இந்தப் பூங்கா ஒரு நீர் பிடிப்புப் பகுதியாகவும் செயல்படுகிறது. பான்-போர்னியோ நெடுஞ்சாலையின் (Pan-Borneo Highway) தெற்கே இருப்பதால், அந்தச் சாலைக்கு ஓர் எல்லையாகவும் உள்ளது.

பொது

1985-ஆம் ஆண்டுக்கு முன்னர் பூங்காவைச் சுற்றியுள்ள காடுகளின் பெரும்பகுதி செம்பனைத் தோட்டங்களாக மாற்றப்பட்டன. அந்த வகையில் எஞ்சியுள்ள காடுகள் மட்டுமே வனவிலங்குகளுக்கு ஒரு முக்கியப் புகலிடமாக இருந்தது. 

பூங்கா நிறுவப்பட்ட சில ஆண்டுகளில் பூங்காவின் கிழக்குப் பகுதியின் பெரும்பகுதி செம்பனைத் தோட்டங்களாக மாற்றப்பட்டு விட்டன. இருப்பினும் இப்பகுதியை மீண்டும் இயற்கை வன நிலைக்கு கொண்டு வர சரவாக் வனத்துறை பற்பல மீட்புப் பணிகளை மேர்கொண்டு வருகிறது.

மீட்புப் பணிகள்

முன்பு காலத்தில், காட்டு மரங்களை வெட்டும் பகுதியாகவும் இந்தப் பூங்கா செயல்பட்டது. தற்போது மறுபடியும் காடுகளாக மாற்றப்பட்டு வருகிறது. அண்மைய வனமீட்பு பணிகளினால், வனவிலங்குகளின் எண்ணிக்கையும் கணிசமாக அதிகரித்துள்ளது. அழிக்கப்பட்ட காடுகளை மறுகாடுகளாக மாற்றலாம் என்பதற்கு புக்கிட் தீபான் தேசியப் பூங்கா ஓர் எடுத்துக்காட்டாக அமைகிறது.

இந்தப் பூங்கா, செம்பனைத் தோட்டங்களால் சூழப்பட்டு இருந்தாலும், அரிதான சில  வனவிலங்குகளுக்கு ஒரு சரணாலயமாகவும் விளங்குகிறது.

மேலும் காண்க 

 நியா தேசிய பூங்கா 
 பாக்கோ தேசியப் பூங்கா
 முலு மலை தேசியப் பூங்கா
 குனோங் காடிங் தேசிய பூங்கா 
 மலேசியத் தேசியப் பூங்காக்களின் பட்டியல்

மேற்கோள்கள்

வெளி இணைப்புகள்

 
மலேசியப் பூங்காக்கள்